เรื่องร้องเรียน: ฟุตบาทไม่มีทางเดินครับ เนื่องจากมีพ่อค้ามาขายของเต็มทางเดินเท้า ทำให้คนต้องลงมาเดินด้านล่าง มีมาขายตลอดทั้งๆที่ด้านในมีพื้นที่ขายของ
การดำเนินการของเจ้าหน้าที่: สำนักงานเขตบางกะปิ โดยฝ่ายเทศกิจ ได้ตรวจสอบกวดขันและจัดระเบียบผู้ค้าบริเวณดังกล่าว มิให้มีการตั้งวางจำหน่ายสินค้ากีดขวางทางสัญจรบนบาทวิถี เพื่อให้ประชาชนที่สัญจรผ่านไป-มาได้รับความสะดวก ปลอดภัยในการใช้ทางเท้ามากยิ่งขึ้น ทั้งนี้ ได้แจ้งให้ทำการแก้ไขเคลื่อนย้ายเรียบร้อยแล้ว อย่างไรก็ดีจักได้ให้เจ้าหน้าที่คอยติดตามตรวจสอบ และกวดขันอย่างต่อเนื่อง เพื่อความสะอาดและความเป็นระเบียบเรียบร้อยของพื้นที่เขตและเพื่อบรรเทาปัญหาความเดือดร้อนของประชาชนให้หมดไป
ความเห็นของผู้แจ้ง: ขอบคุณพี่ๆเทศกิจมากครับที่รีบมาดำเนินการพูดคุยให้ ถ้ามีโอกาสผ่านเข้ามาอีกรบกวนช่วยเข้ามากวดขันให้ด้วยนะครับ ขอบคุณครับ
พื้นที่: แขวงหัวหมาก เขตบางกะปิ กรุงเทพมหานคร